Държавен вестник, бр. 86, 2012 г., стр. 33

БРОЙ  86	
Д Ъ Р Ж А В Е Н  В Е С Т Н И К 	
СТР.  33  
на ПИК, както е показано на фиг. 8, освен 
в случаите, предвидени в чл. 135, ал. 1 и 2, 
когато тя се прекъсва.
(3) Маркировката на осевата линия на ПИК 
представлява линия, състояща се от маркиро­
въчни линии с еднаква дължина, разположени 
на еднакви разстояния една от друга. 
(4) Общата дължина на осевата линия с ин­
тервала е най-малко 50 m и не повече от 75 m. 
(5) Дължината на всяка маркировъчна 
линия е равна най-малко на интервала или 
30 m в зависимост от това кое е по-голямо.
(6) Маркировъчните линии имат широчина 
не по-малка от:
1. 0,90 m за ПИК, оборудвани за точен 
подход за кацане по категории II и III;
2. 0,45 m за ПИК, оборудвани за неточен 
подход за кацане, обозначени с кодов номер 3 
или 4, и за ПИК, оборудвани за точен подход 
за кацане по категория I;
3. 0,30 m за ПИК, оборудвани за неточен 
подход за кацане, обозначени с кодов номер 
1 или 2, и за необорудвани ПИК.
Раздел III
Маркировка на прага на ПИК
Чл. 140. (1) Маркировка на прага на ПИК 
се предвижда на оборудвани ПИК с изкуствена 
настилка и на необорудвани ПИК с изкуствена 
настилка с кодов номер 3 или 4.
(2) По възможност на ПИК без изкуствена 
настилка може да се предвиди маркировка на 
прага на ПИК.
(3) Маркировъчните линии на прага на 
ПИК започват на разстояние 6 m от прага.
(4) Маркировката на прага на ПИК се 
състои от редица надлъжни линии с еднакъв 
размер, разположени симетрично на осевата 
линия на ПИК, както е показано на фиг. 8 
(А и Б) за ПИК с широчина 45 m. 
(5) Броят на маркировъчните линии е в 
зависимост от широчината на ПИК:
1. при 18 m броят на маркировъчните ли­
нии е 4;
2. при 23 m броят на маркировъчните 
линии е 6;
3. при 30 m броят на маркировъчните ли­
нии е 8;
4. при 45 m броят на маркировъчните ли­
нии е 12;
5. при 60 m броят на маркировъчните ли­
нии е 16.
(6) На ПИК, оборудвани за неточен подход 
за кацане, и на необорудвана ПИК с широчина 
45 m или повече надлъжните маркировъчни 
линии се разполагат така, както е показано 
на фиг. 8 (В).
(7) В напречна посока маркировъчните 
линии отговарят на следните условия:
1. разполагат се така, че да се намират 
не по-далече от 3 m от края на ПИК или на 
разстояние 27 m от двете страни на осевата 
линия на ПИК в зависимост от това кое на­
пречно разстояние e по-малко;
2. когато маркировката за обозначаване на 
ПИК се нанася в границите на маркировката 
на прага на ПИК, от всяка страна на осевата 
линия на ПИК се разполагат най-малко по 
три маркировъчни линии;
3. когато маркировката за обозначаване 
на ПИК се разполага върху маркировката на 
прага, маркировъчните линии се нанасят по 
цялата широчина на ПИК;
4. маркировъчните линии са дълги най-
малко 30 m и широки приблизително 1,8 m 
с интервали между маркировъчните линии, 
равни приблизително на 1,8 m;
5. между двете най-близки до оста на ПИК 
маркировъчните линии се спазва двоен интер­
вал, а когато маркировката за обозначаване на 
ПИК се разполага в границите на маркировка­
та на прага на ПИК, този интервал е 22,5 m.
Раздел IV
Напречна линия и стрелки
Чл. 141. (1) Ако прагът на ПИК е изместен 
или краят на ПИК не е перпендикулярен на 
оста на ПИК, към маркировката на прага се 
добавя и напречна линия, както е показано 
на фиг. 10 (Б).
Фиг. 10. Маркировка на изместен праг на ПИК
(2) Напречната линия има широчина не 
по-малка от 1,8 m.
(3) При постоянно изместен праг на ПИК 
в частта на ПИК, която е разположена пред 
изместения праг, се нанасят указателни стрелки 
в съответствие с показаното на фиг. 10 (Б).
(4) При временно изместване на прага на 
ПИК той се маркира в съответствие с фиг. 10 
(А или Б) и всички маркировъчни знаци, пред­
шестващи изместения праг, се ликвидират, с 
изключение на осевата маркировка на ПИК, 
чиито маркировъчни линии се преобразуват 
в указателни стрелки.
(5) Когато прагът на ПИК е изместен за 
непродължителен период от време, е достатъчно 
да се използват маркери с формата и цвета на 
маркировъчните знаци на изместения праг, 
вместо да се нанасят знаци на ПИК с боя.
(6) Когато участъкът от ПИК преди из­
местения праг е непригоден за движение 
на въздухоплавателни средства, се нанася 
маркировка, предупреждаваща за затваряне 
на този участък, както е описано в чл. 373, 
ал. 1 – 3.